
UNIVERZÁLIS MOSÓGÉPVEZÉRLŐ TESZTER ( WHIRLPOOL/INDESIT  PLATFORM )

1. PROJEKT ÖSSZEFOGLALÓ:
Ez a berendezés a mosógép-vezérlő elektronikák pld:  WAVE Basic , WAVE ECO K1,  WAVE ECO K2 ,
 és kompatibilis vezérőcsaládok,ezen belül ( Domino, Wave, Bitron) asztali tesztelésére szolgál.  
Ez a rendszer valós fizikai folyamatokkal (valódi hőtermelés az NTC-nek, mágneses motorfékezés) operál,
 így a vezérlőpanel számára tökéletesen élethű környezetet biztosít.
-KOMPAKT,HORDOZHATÓ MÉRET:  43 X 22 X 20 cm 

Fő jellemzők:
EPROM-független: Több száz géptípus tesztelésére alkalmas, függetlenül a szoftveres verziótól,
és ez a  kör ( tesztpad-vezérlő) csatlakozók cseréjével még nagy mértékben  növelhető.
Fizikai Szimuláció: Valódi NTC-ellenállás változás és valós motor-áramfelvétel.
Triak-védelem: Egyedi PTC-alapú snubber megoldás a panel kimeneteinek védelmére.

 A RENDSZER MODULÁRIS FELÉPÍTÉSE:

1. MODUL: Periféria és Presszosztát szimuláció (PRS_DP_VW_VPW)
Funkció: A szelepek és a szivattyú kimeneteinek fogadása, vízszint-emuláció.
Technológia: 230V AC relék Arduino Nano vezérléssel.
Védelem: Bontott ajtózárakból nyert PTC ellenállások szolgálnak snubberként, megvédve a vezérlő triakjait. 
A PTC-k relén keresztül, alaphelyzetben zárt állapotban vannak, így nem melegszenek feleslegesen.
Extrák: Kézi váltógombok a vízleeresztési folyamat azonnali teszteléséhez.

2. MODUL: NTC és Fűtés szimuláció (NTC_HE)
Működés: A fűtőbetét kimenete egy LM2596 konvertert indít el, amely 1 Ohm-os ellenállásokat fűt.
Visszacsatolás: A keletkező hőt egy valódi NTC páros méri. Az egyik a vezérlőhöz, a másik egy biztonsági
 W1209-es hőfokszabályzóhoz csatlakozik.

3. MODUL: Motor vezérlés és Ajtózár (M7_DSS)
Meghajtás: Valódi MCA 38/64-es motor (16.000 RPM).
Terhelés: Egyedi örvényáramú fék (alumínium tárcsa + neodímium mágnesek), amely szimulálja 
a mosódob ellenállását.
Ajtózár: Valós (nem szimulált) alkatrész, Bitron és Domino bekötési lehetőséggel.
Biztonsági korlát: Az Arduino 1200 RPM felett automatikusan megszakítja a DSS kört ,
a mechanikai,hő, zaj és EMI  védelem érdekében.

4. MODUL: Dokumentáció és Mérések
Tápellátás: DC 12V / 3A stabilizált táp.
Fogyasztás: A rendszer maximum 1,5A-t igényel (ventilátorokkal együtt).
A tsztelendő mosógépvezérlő AC 220/240V-ot igényel.

3. TESZTELÉSI MÓDSZEREK
1. Dinamikus teszt: A motor felpörgetése 1200 RPM-ig. A kijelzőn "MOTOR OK" felirat és hangjelzés igazolja a szabályzó kör jóságát .
2. Teljes ciklus teszt: A vezérlőn 0 RPM-et állítva a program végigfut. A ciklus végén (ajtó elengedésekor) "TESZT OK" felirat jelenik meg .
3. Vízleeresztési teszt: A 1. modul nyomógombjaival manuálisan szimulálható a vízszint változása, így ellenőrizhető 
a szivattyúzási  és víz leeresztési időzítés.

4. FONTOS BIZTONSÁGI ELŐÍRÁSOK!
A TESZTELŐN FOLYAMATOSAN JELEN VAN AZ AC 220/240 HÁLÓZATI FESZÜLTSÉG!
A MOTORT FÖLDELNI TILOS! A  tesztelt vezérlő tönkremenetelét, hibakódra futását okozhatja.
 Amennyiben fém vázra szereled, a felfogatási pontokon szigetelni kell!
HŰTÉS: A motor, a fék  és a tápegység folyamatos hűtése javasolt  a tartós üzemhez.

MEGJEGYZÉS:   KÜLÖN KAPCSOLÁSI RAJZ NEM  KÉSZÜLT,  MINDEN INFORMÁCIÓ MEGTALÁLHATÓ
A ( .lay )  FÁJLOKBAN.

5. MAPPÁK:
1.MODUL :  PRS_DP_VW_VPW :    NYÁK tervek, forráskód, leírás.
2.MODUL :  NTC_HE :           NYÁK tervek, leírás.
3.MODUL :  MOTOR_DSS :   NYÁK tervek, forráskód, leírás.
4.MODUL :  DOKUMENTACIO : Bekötési rajzok, áramfelvételi mérések, EDDY CURRENT FÉK tesztadadok,
Fényképek az építésről.



